Meritxell Benedí Altés

Meritxell Benedí Altés (Bartzelona, 1977) kataluniar  politikari eta historialari feminista da. 2021etik Kataluniako Emakumeen Institutuaren buru da.

 Bizitza 
Historian lizentziatu zen Bartzelonako Unibertsitatean eta bertan mugimendu feministarekin harremanetan jarri zen. Mary Nash historialariaren ikaslea izan zen. Bere iblbidean zehar feminismoen, berdintasun-politiken eta gizarte-eskubideen esparruetan zentratu du bere ikerketa- eta lanbide-jarduera hainbat erakunde eta entitatetan, eta komunikabideekin lankidetzan aritzen da.

Doktoretza aurreko ikertzailea izan zen Bartzelonako Unibertsitateko Multikulturalismoa eta Generoa Ikerketa Talde Kontsolidatuan, eta, ondoren, Genero Politiken koordinatzailea Bartzelonako Udalean, baita Immigraziorako Itun Nazionalaren zuzendaria ere. 

Lan, Gizarte Gai eta Familia Saileko Proiektu Estrategikoen arduradun kargutik kendu zuen Gobernuak Espainiako Konstituzioaren 155. artikuluaren ondorioz, eta, ostean, hirugarren sektorera itzuli zen.

Gizarte Zerbitzuetako zuzendari nagusia izan da, eta gizarte-zerbitzuetako lehen mailako arretaren erreforma bultzatu zuen, komunitate-ekintzan eta prebentzioan pisu handiagoa jarriz eta gizarte-inbertsioa handituz. 2021eko ekainaz geroztik, Kataluniako Emakumeen Institutuaren presidentea da.

Esquerra Republicanako militantea da 2013tik baita Kontseilu Nazionaleko kidea ere. Castellterçolen (Moianès) bizi da, Kultura, Parte-hartze eta Osasun zinegotzia izan da bertan, eta alderdiaren tokiko presidentea da.

 Argitalpenak 

 Experiencias de gestión de la inmigración en el Moianès (Immigrazioa kudeatzeko esperientziak Moianès-en). Modilianum. Moianès-en estudioen aldizkaria. Zk. 48 – 2013ko 1. seihilekoa.
 Pacto Nacional para la Inmigración. Un pacto para vivir juntos y juntas (Immigraziorako Itun Nazionala. Elkarrekin bizitzeko ituna). Gizarte Laneko aldizkariaren zk. 186 - 2009ko apirila.
 DONA aldizkaria, Kataluniako Emakume Kazetarien Elkartea. 'Emakumeak ere bazeuden' atala. Hiru hilean behin. 2001-2005.
 Tener o no identidad o el velo como provocación (Identitatea izan edo ez, edo beloa probokazio gisa). Historia Garaikidea Saila. Bartzelonako Unibertsitatea. 2003.
 La revolución traicionada: las mujeres rusas en los primeros años de la Revolución soviética.(Iraultza traizionatua: emakume errusiarrak Iraultza sobietarraren lehen urteetan.) NASHen, Mary eta TABERA, Susanna. Emakumeak eta gerrak. Emakumeen eginkizuna Antzinaroko gerretan, Aro Garaikidean . Bartzelona: Icaria, 2003.
 IInmigración y ciudad.(mmigrazioa eta hiria). Bartzelona, 1939-2004. Vivre te gérer el espace urbain au troisème millénaire. Lecce, 2001 .

 Erreferentziak 

 Kanpo estekak 

Kategoria:Bartzelonarrak
Kategoria:Kataluniako feministak
Kategoria:ERCko politikariak
Kategoria:Bartzelonako unibertsitateko ikasleak
Kategoria:Emakume historialariak
Kategoria:Kataluniako historialariak
Kategoria:Historialari feministak